|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 8764 Αθήνα, 14/10/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει την επεκτατική πολιτική της Τουρκίας που, καταλύοντας το διεθνές δίκαιο, εισβάλει σε τρίτη χώρα και προχωρά σε εθνοκάθαρση, προκαλώντας τον θάνατο εκατοντάδων και τον ξεριζωμό χιλιάδων αθώων ανθρώπων.

 Έναν εφιάλτη δίχως τέλος μοιάζει να ζουν οι Κούρδοι τα τελευταία 24ωρα. Δραματικές εικόνες κάνουν τον γύρο του κόσμου. Οι βομβαρδισμοί της Τουρκίας, με τις ευλογίες των ΗΠΑ και την ανοχή των Ρώσων και της Ε.Ε. έχουν προκαλέσει χάος στην βόρεια Συρία με εκατοντάδες νεκρούς από την έναρξη της επιχείρησης.

Ο κουρδικός λαός αγωνίζεται από τις αρχές του 20ου αιώνα για την αξιοπρέπειά του και το δικαίωμά του να ζει ελεύθερα στο δικό του ανεξάρτητο κράτος.

Η παγκόσμια κοινότητα πρέπει επιτέλους να καταλάβει ότι οι προσωπικές φιλοδοξίες και το χρήμα δεν μπορεί να είναι ισχυρότερο κίνητρο από το αίμα χιλιάδων αθώων ανθρώπων.

**Το Δ.Σ.**